CELEX: 62016CN0442
Language: ro
Date: 2016-08-08 00:00:00
Title: Cauza C-442/16: Cerere de decizie preliminară introdusă de Court of Appeal (Irlanda) la 8 august 2016 – Florea Gusa/Minister for Social Protection, Attorney General

17.10.2016   
            
            
               RO
            
            
               Jurnalul Oficial al Uniunii Europene
            
            
               C 383/6
            
         Cerere de decizie preliminară introdusă de Court of Appeal (Irlanda) la 8 august 2016 – Florea Gusa/Minister for Social Protection, Attorney General
   (Cauza C-442/16)
   (2016/C 383/07)
   Limba de procedură: engleza
   
      Instanța de trimitere
   
   Court of Appeal
   
      Părțile din procedura principală
   
   
      Apelant: Florea Gusa
   
      Intimați: Minister for Social Protection, Attorney General
   
      Întrebările preliminare
   
   
               1)
            
            
               Un cetățean al Uniunii (1) care este un resortisant al unui alt stat membru, (2) care a avut reședința legală și a desfășurat o activitate independentă într-un stat membru gazdă timp de aproximativ patru ani, (3) al cărui contract de muncă sau activitate economică a încetat din cauza lipsei cererii pe piață și (4) care s-a înregistrat ca persoană în căutarea unui loc de muncă la oficiul competent al forțelor de muncă își păstrează statutul de persoană care desfășoară o activitate independentă potrivit articolului 7 alineatul (1) litera (a), în temeiul articolului 7 alineatul (3) litera (b) din Directiva 2004/38/CE (1) sau al unei alte dispoziții?
            
         
               2)
            
            
               În cazul unui răspuns negativ, acesta își păstrează dreptul de ședere în statul membru gazdă fără să fi îndeplinit criteriile prevăzute la articolul 7 alineatul (1) literele (b) sau (c) din Directiva 2004/38/CE sau este doar protejat împotriva expulzării în temeiul articolului 14 alineatul (4) litera (b) din Directiva 2004/38/CE?
            
         
               3)
            
            
               În caz contrar, refuzul de a acorda unei astfel de persoane indemnizația pentru persoanele care caută un loc de muncă (care reprezintă o prestație specială cu caracter necontributiv în sensul articolului 70 din Regulamentul nr. 883/2004/CE (2)), ca urmare a nedovedirii de către această persoană a dreptului de ședere în statul membru gazdă, este compatibil cu dreptul Uniunii Europene și, în special, cu articolul 4 din Regulamentul nr. 883/2004/CE?
            
         
      (1)  Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora, de modificare a Regulamentului (CEE) nr. 1612/68 și de abrogare a Directivelor 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE și 93/96/CEE (JO 2004, L 158, p. 77, Ediție specială, 05/vol. 7, p. 56).
   
      (2)  Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (JO 2004, L 166, p. 1, Ediție specială, 05/vol. 7, p. 82).